[{"text_idx": "#000000", "text": "Mwy na 1,000 o dai heb drydan oherwydd y tywydd"}, {"text_idx": "#000002", "text": "Mae mwy na 1,100 o dai yn y gogledd, gorllewin a'r de wedi bod heb drydan wrth i'r tywydd garw barhau."}, {"text_idx": "#000003", "text": "Roedd glaw trwm a gwyntoedd ar gyflymder o hyd at 80mya."}, {"text_idx": "#000004", "text": "Am 16:00 dywedodd Western Power Distribution fod y cyflenwad wedi ei adfer yn y rhan fwya o 450 o dai tra oedd 700 heb drydan yn y de-orllewin."}, {"text_idx": "#000005", "text": "Castell Newydd Emlyn gafodd ei tharo waethaf ble oedd 250 o gartrefi heb gyflenwad."}, {"text_idx": "#000006", "text": "Roedd tua 124 o dai heb drydan ym mhentref Tymbl ger Llanelli yn Sir Gaerfyrddin wedi i goeden syrthio yn erbyn llinellau trydan."}, {"text_idx": "#000008", "text": "Disgrifiad o\u2019r llun, Mae peirianwyr wedi bod yn ceisio adfer cyflenwadau trydan"}, {"text_idx": "#000013", "text": "Roedd Network Rail wedi dweud y byddai trenau rhwng Caer a Chaergybi'n arafach oherwydd gwyntoedd cryfion."}, {"text_idx": "#000014", "text": "Mae'r Swyddfa Dywydd wedi rhybuddio am law trwm iawn yn y rhan fwyaf o Gymru dros y dyddiau nesaf."}, {"text_idx": "#000015", "text": "Fe fydd y rhybudd yn parhau mewn grym tan 15:00 brynhawn Mercher."}, {"text_idx": "#000017", "text": "Disgrifiad o\u2019r llun, Mae coed wedi syrthio yn erbyn llinellau trydan"}, {"text_idx": "#000018", "text": "Roedd rhybudd y byddai gwyntoedd cryfion o'r de neu'r de-orllewin, gan hyrddio'n gryf iawn ar adegau, yn enwedig ar hyd arfordir Mo\u0302r Iwerddon a thir uchel."}, {"text_idx": "#000019", "text": "Roedd disgwyl i'r glaw gwaethaf ddisgyn yn hwyr nos Fawrth a bore Mercher."}, {"text_idx": "#000020", "text": "Dywedodd y Swyddfa Dywydd fod risg o lifogydd ac y gallai teithwyr wynebu trafferthion dros y cyfnod i gyd."}, {"text_idx": "#000022", "text": "Dim ond Sir y Fflint a Wrecsam fyddai'n osgoi'r tywydd garw, yn o\u0302l y rhybudd."}, {"text_idx": "#000023", "text": "Dywedodd y Swyddfa Dywydd y byddai rhybudd arall am law trwm ddydd Gwener."}, {"text_idx": "#000024", "text": "Prif StraeonCreu bocsys cofio Cymraeg ar o\u0302l colli babanPublished1 awr yn o\u0302lGweinidog iechyd yn wynebu pleidlais o ddiffyg hyderPublished1 awr yn o\u0302lEisteddfod: 'Canolfannau cystadlu' i ddisodli'r pafiliwnPublished11 awr yn o\u0302l"}, {"text_idx": "#000026", "text": "Gweinidog iechyd yn wynebu pleidlais o ddiffyg hyder"}, {"text_idx": "#000035", "text": "Pum munud gyda'r actores Nia Gandhi"}, {"text_idx": "#000038", "text": "Cysylltwch a\u0302 niTabledi a ffonau symudolHefyd yn Gymraeg"}]